EGYÜTTMŰKÖDÉSI MEGÁLLAPODÁS

Szakmai gyakorlat szervezésével kapcsolatos feladatokat ellátására

*Amely létrejött egyrészről a*

**Budapesti Műszaki és Gazdaságtudományi Egyetem (BME)
Érintett átfogó szervezeti egység: Villamosmérnöki és Informatikai Kar**

Székhely: 1111 Budapest, Műegyetem rkp. 3.

Átfogó szervezeti egység címe: 1117 Budapest, Magyar tudósok körútja 2

Adószám: 15308799-2-43

Bankszámlaszám: 10032000-01425279-00000000

Statisztikai számjel: KSH 15308799-8030-312-01

Intézményi azonosító: FI 23344

Képviseli: Dr. Jakab László, dékán

Kapcsolattartó: …

Továbbiakban **Felsőoktatási intézmény**,

*Másrészről a*

**…**

Székhely:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó: …………………………………….

Továbbiakban **Iskolaszövetkezet** között.

1. **Az együttműködési megállapodás tárgya:**

Az Iskolaszövetkezet A nemzeti felsőoktatásról szóló 2011. évi CCIV. (a továbbiakban: Nftv.) és A szakképzési hozzájárulásról és a képzés fejlesztésének támogatásáról szóló 2011. évi CLV. törvény (a továbbiakban: Szht.), a Kormány 230/2012. (VIII. 28.) rendelete (a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről), valamint a szövetkezetekről szóló 2006. évi X. törvény alapján megszervezi a felsőoktatási intézmény hallgatói számára a hallgatók szakmai gyakorlatát.

A felek rögzítik, hogy az Iskolaszövetkezet szakmai gyakorlat szervezésével kapcsolatos feladatokat lát el, a szövetkezetekről szóló 2006. évi X. törvény alapján. A Szakmai gyakorlóhely és a Felsőoktatási intézmény egymással együttműködési megállapodást köt a szakmai gyakorlat vonatkozásában. A szakmai gyakorlat során végzett feladatot a Szakmai gyakorlóhely jelöli ki, annak minőségéért a Szakmai gyakorlóhely a felelős. A hallgatók írásbeli értékelését a Szakmai gyakorlóhely végzi, az igazolást a gyakorlat elvégzéséről a Szakmai gyakorlóhely állítja ki.

1. **Az együttműködés módja:**

Az Iskolaszövetkezet a Felsőoktatási intézmény B.Sc és M.Sc képzésen részt vevő hallgatóit, az előzetesen egyeztetett időszakban, bontásban és létszámban fogadja és közvetíti a Szakmai gyakorlóhely felé.

1. **A szakmai gyakorlat célja** a szakképzettségnek megfelelő Szakmai gyakorlóhelyen, munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyageszköz- technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.
2. **A szakmai gyakorlat helyszíne és időtartama:**

A szakmai gyakorlat a Szakmai gyakorlóhely telephelyein zajlik a gyakorlóhely szakembereinek irányításával, a Felsőoktatási intézmény tantervében szereplő, a képzés képzési és kimeneti követelményeihez illeszkedően, a törvényi előírásoknak megfelelő időtartammal megegyezően.

A szakmai gyakorlat időtartamát (kezdő és befejező időpontját), esetleges szakaszait, azok kezdő és befejező időpontját, valamint a szakmai gyakorlóhelyen a szakmai gyakorlaton részt vevő hallgatók szakonként, Szakmai gyakorlóhelyenként, munkarendenként meghatározott létszámát ezen szerződés melléklete tartalmazza.

1. **A Felsőoktatási intézmény kötelezettségei** a szakmai gyakorlat megszervezésével kapcsolatban az alábbiak:
	* felelősségvállalás a hallgatók teljes képzéséért, annak részét képező szakmai gyakorlatért
	* az Iskolaszövetkezettel és a Szakmai gyakorlóhelyekkel együttműködve a szakmai gyakorlatban részt vevő hallgatók kiválasztása,
	* a szakmai gyakorlathoz szükséges adatok, információk megküldése az Iskolaszövetkezet és a Szakmai gyakorlóhelyek számára,
	* intézkedés a gyakorlat során felmerülő problémák megoldásában, a szakmai készségek, képességek komplex fejlesztési folyamatában a Szakmai gyakorlóhely értékelése alapján a gyakorlati kompetenciák értékelése.
2. **Az Iskolaszövetkezet feladatai** a szakmai gyakorlat közvetítésével kapcsolatban az alábbiak:
	* a hallgatók közvetítése a hallgatók tanulmányainak megfelelő Szakmai gyakorlóhelyre,
	* a (hallgatói) munkaszerződés megkötése a hallgatókkal,
	* a hallgatók Nftv. 44. § (3) bekezdés a) pontja szerinti díjazása.
3. **A Szakmai gyakorlóhely feladatai** a szakmai gyakorlat megszervezésével kapcsolatban az alábbiak:
	* együttműködési megállapodás megkötése a Felsőoktatási intézménnyel,
	* a hallgatók foglalkoztatása a tanulmányaiknak megfelelő szakterületen,
	* a szakmai gyakorlat folytatásához szükséges hely, eszköz, védőfelszerelés biztosítása,
	* a szakmai gyakorlati tevékenység szakmai felügyelete, irányítása,
	* a hallgatók elsajátított szakmai tudásának, kompetenciáinak értékelése írásban.
4. **A hallgatók szakmai és egyéb kötelezettségei**:

A megjelölt időszakban a Szakmai gyakorlóhely munkarendjének betartása mellett teljesítik a szakmai gyakorlati feladatot a részükre kijelölt munkahelyen. A végzett munkáról napi bontású munkanaplót vezetnek, a szakmai gyakorlat végén beszámolót készítenek.

A tudomásukra jutott bármilyen adatot, tényt bizalmasan kezelik, azt harmadik személlyel nem közlik.

1. **A hallgatók díjazása**:

A szakmai gyakorlatra kötelezett hallgató az Nftv. 44. § (1) bekezdés a) pontja szerinti, az Iskolaszövetkezettel kötött (hallgatói) munkaszerződés alapján végezhet munkát. A hallgatót ez esetben díjazás illetheti, illetve a hat hét időtartamot elérő egybefüggő gyakorlat esetén díjazás illeti, melynek mértéke legalább hetente a kötelező legkisebb munkabér (minimálbér) tizenöt százaléka, a díjat az Iskolaszövetkezet fizeti.

1. **A hallgatói munkavégzés feltételei:**
	* A szakmai gyakorlaton történő munkavégzés során munkavállalón a hallgatót, munkáltatón az Iskolaszövetkezetet, munkaviszonyon a hallgatói munkaszerződés vagy egyéb megállapodás alapján létrejött munkaviszonyt kell érteni.
	* A hallgatói munkaszerződés alapján munkát végző hallgató foglalkoztatása során

a) éjszakai munka, valamint rendkívüli munkaidő nem rendelhető el,

b) a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni,

c) a hallgató számára legalább tizenkét óra tartalmú napi pihenőidőt kell biztosítani,

d) próbaidő nem köthető ki,

e) a munka törvénykönyve 105. § (2) bekezdésében és 106. § (3) bekezdésében foglaltak nem alkalmazhatók.

1. Az együttműködési szerződés végrehajtásának koordinálásban

A Felsőoktatási intézmény felelőse: …

Az Iskolaszövetkezet felelőse: …

A szerződésben megfogalmazott együttműködés megvalósításában a kijelölt képviselők járnak el, de a szerződés módosítása, felmondása az azt aláíró intézményi képviselők hatásköre.

1. Jelen szerződést a felek határozatlan időre kötik, visszavonásig folyamatos érvénnyel. A szerződés a szerződő felek cégszerű aláírásával lép életbe, melyet mindkét fél írásban, 30 napos határidővel mondhat fel. A szerződés a felek egyetértésével módosítható.
2. A jelen szerződésben nem szabályozott jogi kérdésekben a szakképzési hozzájárulásról és a képzés fejlesztésének támogatásáról szóló 2011. évi CLV. Törvény valamint a Ptk. vonatkozó szabályai, szakmai és szervezési kérdésekben a Felsőoktatási intézmény honlapján (www.vik.bme.hu) szereplő, a szakmai gyakorlat lebonyolításával foglalkozó szabályzat az irányadó.

Budapest, 201…

 Felsőoktatási intézmény részéről: Iskolaszövetkezet részéről:

 ……………………………… ………………………………..

 dékán

Javaslattevő tanszék: ……………………………………

 ………………………………

 tanszékvezető

EGYÜTTMŰKÖDÉSI MEGÁLLAPODÁS

Szakmai gyakorlati képzési feladatok ellátására

**1. számú Melléklet**

**Szakmai gyakorlat helyszíne, szakmai gyakorlóhely: …**

Székhely:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó:

**Telephely:………………………..**

**Szakmai gyakorlatos hallgatókat gondozó tanszék:………………………..**

**Szakmai gyakorlaton részt vevő hallgatók:**

|  |  |  |  |
| --- | --- | --- | --- |
|  | Hallgató neve és szakja | Gyakorlati időszak kezdete | Gyakorlati időszak vége |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |

Budapest, 201…

 Felsőoktatási intézmény részéről: Szakmai gyakorlóhely részéről:

 ……………………………… ………………………………..

 tanszékvezető